EkBass/fiwiki-20250220-pages-articles huggingface dataset:
Luettelo suomalaisista NHL-maalivahdeista

Luetteloon suomalaisista NHL-maalivahdeista on koottu kaikki NHL:ssä pelanneet, ja nykyisin pelaavat maalivahdit. Tilastot ovat kauden 2014-2015 päätteeksi. Tähdellä merkityt pelaajat pelaavat edelleen NHL:ssä. == Runkosarja == Nimi Kaudet K OT MIN NOL KA T% 2012–2014 2 2 0 3,36 88,4 2006– 9 409 28 2,48 91,5 2008–2009 1 1 0 0,00 100,0 1999–2003 4 76 6 2,61 90,6 1980–1981 1 5 0 6,00 – 1984–1985 1 13 0 5,02 84,6 2000–2013 12 623 44 2,49 91,2 2010–2011 1 4 0 4,33 87,3 * 2003– 11 510 32 2,70 91,4 2001–2007 5 128 7 2,70 90,1 1979–1984 4 92 6 4,11 – 1988–1992 4 39 0 5,23 85,9 * 2008– 7 338 32 2,40 91,6 2003–2011 7 234 5 2,95 90,2 2000–2006 5 71 3 2,68 90,1 2006–2009 3 100 5 2,79 89,9 2001–2004 3 125 5 2,87 90,4 * 2013- 2 15 1 2,52 89,9 * 2013– 2 39 3 2,41 91,2 * 2007– 8 266 26 2,19 92,5 * 2005– 10 381 36 2,34 91,9 2011–2013 2 3 0 3,84 84,8 * 2006–2009, 2013- 5 122 4 2,94 90,4 1985–1991 6 142 1 3,90 – 2011–2012 1 1 0 4,41 70,0 2005–2008 3 61 1 3,37 89,0 2001–2010 8 266 13 2,76 90,2 == Pudotuspelit == Nimi K OT MIN NOL KA T% * 2 11 0 2,55 91,1 6 56 6 2,32 92,1 * 2 8 1 3,88 87,4 2 7 1 2,24 90,6 * 5 62 2 2,74 90,7 2 4 0 2,19 89,8 * 3 47 5 2,11 93,0 * 4 34 1 2,47 91,4 * 1 7 0 2,86 90,6 2 4 0 3,86 87,3 2 11 1 2,67 91,0 == Avain == K – pelattujen kausien lukumäärä, OT – pelatut ottelut, MIN – pelatut minuutit, NOL – nollapelit, KA – päästettyjä maaleja jokaista 60 minuuttia kohden, T% – Torjuntaprosentti == Lähteet == * * QuantHockey.com NHL-maalivahdeista suomalaisista maalivahdeista
Enver Gjokaj

Enver Gjokaj (s. 12. helmikuuta 1980 Pohjois-Kalifornia) on albanialais- yhdysvaltalainen näyttelijä. Hän on näytellyt pienissä rooleissa muun muassa elokuvissa Spinning Into Butter (2007), Eagle Eye (2008) ja Tale of the Tribe (2009), mutta hänen tunnetuin roolinsa on Victor vuosien 2009–2010 televisiosarjassa Dollhouse. Vuonna 2015 hän näytteli agentti Daniel Sousaa Agent Carter -televisiosarjassa ja palasi rooliinsa vuonna 2020 S.H.I.E.L.D. Agentit -televisiosarjan seitsemännellä tuotantokaudella. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1980 syntyneet Luokka:Elävät henkilöt
Jennifer Meadows

Jennifer Brenda ”Jenny” Meadows (s. 17. huhtikuuta 1981 Wigan) on brittiläinen 800 metrin juoksija.Jennifer Meadows sports-referencen tietokannassa Hän osallistui Moskovan sisäratojen MM-kilpailuihin 2006, joissa hän pääsi välieriin asti. Birminghamin sisäratojen EM-kilpailuissa 2007 hän oli viides, mutta Osakan MM-kilpailuissa 2007 hän jäi jälleen välieriin. Kaava toistui, kun hän oli Valencian sisäratojen MM-kilpailuissa 2008 viides, mutta jäi Pekingin olympialaisissa 2008 välieriin. Torinon sisäratojen EM-kilpailuissa 2009 hän oli jo lähellä mitalia ollen neljäs, mutta ensimmäisen arvokisamitalin, pronssia, hän sai Berliinin MM-kilpailuissa 2009. Dohan sisäratojen MM-kilpailuissa 2010 hänen mitaliputkensa jatkui hopealla. Barcelonan EM-kilpailuissa hän sijoittui alun perin kolmanneksi, mutta nousi lopulta hopealle kun Marija Savinova hylättiin dopingin takia. Pariisin sisäratojen EM-kilpailuissa 2011 Meadows sijoittui 800 metrillä alun perin toiseksi, mutta nousi myöhemmin voittajaksi kun Jevgenija Zinurova hylättiin dopingrikkomuksen vuoksi. 4 × 400 metrin viestissä hän sai hopeaa. Saman vuoden Daegun MM-kilpailuissa hän karsiutui 800 metrin välierissä. ==Henkilökohtaiset ennätykset== :Lähde: IAAF ;Ulkoradat *400 m 52,67 (2003) *800 m 1.57,93 (2009) *1 000 m 2.36,13 (2015) *1 500 m 4.19,36 (2006) ;Sisäradat *200 m 24,65 (2004) *400 m 52,74 (2003) *800 m 1.58,43 (2010) *1 000 m 2.46,82 (2005) ==Lähteet== ==Aiheesta muualla== * Jennifer Meadows thepowerof10:n tietokannassa * Jennifer Meadowsin viralliset kotisivut Luokka:Brittiläiset keskimatkojen juoksijat Luokka:Vuonna 1981 syntyneet Luokka:Elävät henkilöt
Halistenkoski

Halistenkoski on Aurajoen yhdestoista ja alin koski Turussa, Halisten ja Nummen kaupunginosien rajalla. Kosken kohdalla Aurajoki laskee seitsemän metriä sadan metrin matkalla. Kosken tuntumassa on vuodesta 1923 sijainnut Turun vesilaitos, jonka raakavesitarpeisiin koski on ollut padottu. Koskeen rakennettiin vuonna 1995 allastyyppinen kalaporras lohikalojen kutemaan nousun mahdollistamiseksi. Kosken ylittää kaksi siltaa, 1930-luvulla rakennettu kevyenliikenteensilta ja 1980-luvulla rakennettu Halistensilta. Kanootteja vuokraava ja kalastuslupia myyvä Aurajoen opastuskeskus sijaitsee kosken rannalla entisessä myllärintalossa. Halistenkosken kalatietä ja sen alapuolista koskikalastuskohdetta ylläpitää Lounais-Suomen kalastusalue. Vesilaitos otti aiemmin Halistenkosken padosta 45 000 kuutiota vettä Aurajoesta päivittäin, mutta Virttaankankaan tekopohjavesilaitoksen valmistumisesta lähtien Halistenkosken vesilaitos on toiminut varalaitoksena. Aurajoen keskivirtaamat ovat vuosina 1938–2010 olleet Halistenkoskella 6,8 m³/s, keskialivirtaama 0,1 m³/s ja keskiylivirtaama 100 m³/s. Kuivina aikoina Turun vesilaitos on ottanut Halisten pintavesilaitokselle lähes koko Aurajoen virtaaman.Tulvariskien alustava arviointi 2011: ”1. Valuma-alueiden kuvaus, 1.2. Aurajoki” s. 8. Vuoden 1966 keväällä Etelä-Suomessa oli ennätystulvat, jolloin Halisissa mitattiin 2. toukokuuta virtaamaksi 286 m³/s. Vuonna 1980 oli myös suuri virtaama, 200 m³/s.Tulvariskien alustava arviointi 2011: ”2. Kokemukset tulvista, 2.1. Toteutuneet tulvat” s. 16. == Historia == Halistenkosken seutu on ollut asuttu jo rautakaudella ja tuotantokäyttöön koski valjastettiin keskiajalla. Ensimmäiset maininnat paikalla sijainneesta myllystä ovat vuodelta 1352. Myöhemmin koskea ovat hyödyntäneet muun muassa 1500-luvulla Suomen ensimmäinen verkatehdas, jauhomyllyjä ja vanuttamo. Halistenkoskessa on sijainnut keskiajalla myös kruununkalastamo. Yhdessä viereisen Halisten kylämäen ja Turun vesilaitoksen rakennusten kanssa Halistenkoski on osa Halisten kylämäen valtakunnallisesti merkittävää rakennettuaa kulttuuriympäristöä. == Lähteet == * === Viitteet === == Aiheesta muualla == * Halistenkosken rannalla sijaitsevaa Aurajoen opastuskeskusta ylläpitävän Aurajoki-säätiön sivut * Muistelmia Halistenkoskesta Suomen Turku -lehti nro 2/1970 Luokka:Aurajoen vesistö Luokka:Suomen kosket Luokka:Turun luonto Luokka:Suomen luonnonnähtävyydet Luokka:Turun nähtävyydet
40 päivää ja 40 yötä

40 päivää ja 40 yötä (40 Days and 40 Nights) on Michael Lehmannin vuonna 2002 valmistunut komediaelokuva, jossa Matt Sullivan (Josh Hartnett) kokeilee 40 vuorokauden selibaattia. ==Näyttelijät== == Aiheesta muualla == * Official Website on Miramax.com * Luokka:Vuoden 2002 yhdysvaltalaiset elokuvat Luokka:Yhdysvaltalaiset romanttiset komediat Luokka:Michael Lehmannin ohjaamat elokuvat
Bad to the Bone (albumi)

Bad to the Bone on yhdysvaltalaisen blues rock -yhtyeen George Thorogood & The Destroyersin viides studioalbumi. Sen julkaisi 1982 EMI American Records. Albumi sisältää yhtyeen ehkä tunnetuimman kappaleen "Bad to the Bone". Osa kappaleista on cover-versioita, kuten alun perin Johnny Cashin levyttämä "Wanted Man". == Kappaleet == == Kokoonpano == * George Thorogood – laulu, kitara * Billy Blough – basso * Jeff Simon – rummut, lyömäsoittimet * Hank Carter – saksofoni * Ian Stewart – koskettimet, piano == Arvostelut == * Allmusic: Allmusic review * Robert Christgau: B–Robert Christgau == Lähteet == == Aiheesta muualla == * Yhtyeen virallinen kotisivu Luokka:Yhdysvaltalaiset blues rock -albumit Luokka:Vuoden 1982 albumit
Bad to the Bone

Bad to the Bone on George Thorogood & The Destroyersin single samannimiseltä albumilta vuodelta 1982. Kappaleelle on tehty musiikkivideo vuotta julkaisua myöhemmin. Kappale on kuuluisa riffistään. Kappaletta on kuultu monessa televisio-ohjelmissa, mainoksissa ja elokuvissa, kuten Terminator 2 – Tuomion päivä ja Christine – tappaja-auto. Kitaravire kappaleessa on avoin G eli D-G- D-G-B-D. Luokka:Vuoden 1982 kappaleet Luokka:Yhdysvaltalaiset hard rock -kappaleet
Frank De Bleeckere

Frank Wermer De Bleeckere (s. 1. kesäkuuta 1966 Oudenaarde, Belgia) on belgialainen jalkapalloerotuomari. Hän on toiminut erotuomarina vuodesta 1984 lähtien. Vuonna 1998 hänestä tuli kansainvälinen erotuomari. Myöhemmin urallaan De Bleeckere on tuominnut muun muassa vuoden 2004 ja 2008 EM- kilpailuissa, sekä vuoden 2006 MM-kilpailuissa. Hänet on esivalittu myös vuoden 2010 MM-kilpailuihin.List of prospective 2010 FIFA World Cup referees FIFA. Viitattu 16.3.2010. De Bleeckere on tuominnut myös useissa nuorten MM- kilpailuissa. Näiden lisäksi De Bleeckere on tuominnut Mestarien liiga- otteluita kotimaansa pääsarjan lisäksi. Mestarien liigan loppuottelua hän ei ole toistaiseksi koskaan päässyt tuomitsemaan, mutta kaudella 2006–2007 hän tuomitsi 2. toukokuuta 2007 pelatun Milanin ja Manchester Unitedin välisen välieräottelun. 28. elokuuta 2009 De Bleeckere toimi erotuomarina Barcelonan ja Šah’tar Donetskin välisessä UEFA Super Cupin ottelussa.De Bleeckere takes Super Cup whistle UEFA. Viitattu 16.3.2010. == Lähteet == == Aiheesta muualla == * FIFA:n virallinen sivusto * Esittely Rate The Ref -sivustolla Luokka:Belgialaiset jalkapallotuomarit Luokka:Vuonna 1966 syntyneet Luokka:Elävät henkilöt
Edipo re

Edipo re on Ruggero Leoncavallon yksinäytöksinen ooppera, johon libreton kirjoitti Giovacchino Forzano Sofokleen tragedian pohjalta.Opera.stanford.edu: EDIPO RE Teos jäi keskeneräiseksi, mutta sen sävelsi loppuun Giovanni Pennacchio vuonna 1920. Teos kantaesitettiin 13. joulukuuta 1920 Chicagon oopperassa. Italiassa teos esitettiin ensimmäistä kertaa syyskuussa 1958.Jmucci.com: Edipo Re by RUGGERO LEONCAVALLO == Lähteet == == Aiheesta muualla == * Edipo re Allmusic.comissa Luokka:Ruggiero Leoncavallon teokset Luokka:Italiankieliset oopperat Luokka:1910-luvun musiikkiteokset Luokka:1920-luvun musiikkiteokset
Chilenliitäjä

Chilenliitäjä (Ardenna creatopus) on ulappaliitäjien heimoon kuuluva ulappalintu. Se pesii vain kolmessa paikassa Chilessä: Juan Fernándezin saaristossa Robinson Crusoella (joitakin tuhansia pareja) ja Santa Claralla (2 000–3 000 paria), sekä Isla Mochalla Araucon edustalla (mahdollisesti jopa 25 000 paria). Se talvehtii Keski- ja Pohjois-Amerikan Tyynenmeren puoleisella rannikolla. Lintuja on havaittu myös Oseaniassa ja satunnaisesti Argentiinan rannikolla. Elliott Coues kuvaili lajin holotyypin San Nicolas Islandita Kaliforniasta 1864.IBC Chilenliitäjän pää, selkä ja siivet ovat harmahtavan ruskeat ja tummat. Kyljet ovat harmahtavan ruskeat ja valkoisissa rinnassa ja vatsassa voi olla ruskeaa kuviointia. Se liikkuu useimmiten yksin ulapalla, mutta voi liittyä sekaparviin. Chilenliitäjän ravintoa ovat erityisesti kalat, mutta myös kalmarit ja äyriäiset. Kantaa uhkaavat sotkeutuminen kalastusverkkoihin ja vieraslajit, esimerkiksi kissat. == Lähteet == Luokka:Ulappalinnut Luokka:Uhanalaiset linnut
Sysiliitäjä

Sysiliitäjä (Ardenna carneipes) on ulappaliitäjien heimoon kuuluva ulappalintu. Se pesii Uuden-Seelannin Pohjoissaarella, Lord Howella Australian itäpuolella, Australian etelärannikolla (yksi yhdyskunta), Australian lounaisrannikolla ja Île Saint-Paulilla Intian valtameressä. Sen populaation koko on noin 650 000 yksilöä. John Gould kuvaili lajin holotyypin Länsi- Australian Cape Leeuwinin edustan saarelta 1844.IBC ==Lähteet== Luokka:Ulappalinnut
Sokotrantyrskyliitäjä

Sokotrantyrskyliitäjä (Bulweria fallax) on ulappaliitäjien heimoon kuuluva ulappalintu. Sen elinympäristö käsittää Intian valtameren luoteisosat Arabianmerellä, Adeninlahdella ja Omaninlahdella, missä se usein on yleisin ulappalintu. Lajin pesimäseudut ovat pääosin tuntemattomat, tosin vastikään on Jemenistä löydetty noin 50 parin yhdyskunta, ja sen arvioidaan pesivän rannikolla noin 3 000 parin voimin. Se pesii todennäköisesti myös Omanin saaristossa Sen populaation koko on noin 2 500–10 000 yksilöä. Christian Jouanin kuvaili lajin holotyypin Intian valtamereltä 1955.IBC ==Lähteet== Luokka:Ulappalinnut
Christian Jouanin

Christian Jouanin (1925 – 8. marraskuuta 2014) oli ranskalainen lintutieteilijä. Hän nimesi harvinaisen sokotrantyrskyliitäjän (Bulweria fallax) Intian valtamereltä 1955, ja somalianmetsäfrankoliinin (Francolinus ochropectus) yhdessä Jean Pierre Dorstin kanssa 1952ITIS . Jouanin toimi tutkijana Pariisin luonnontieteellisessä museossa ja kirjoitti useita tieteellisiä artikkeleita. == Kirjoituksia == * Nicolas Barre, Armand Barau & Christian Jouanin 1996: Oiseaux de la Reunion. Wilson BulletinAccess My Library == Lähteet == Luokka:Ranskalaiset ornitologit Luokka:Vuonna 1925 syntyneet Luokka:Vuonna 2014 kuolleet
Olegário Benquerença

Olegário Manuel Bartolo Faustino Benquerença (s. 18. lokakuuta 1969 Batalha, Portugali) on portugalilainen jalkapalloerotuomari. Benquerença on tuominnut urallaan maan pääsarjan lisäksi Mestarien liigan ja Uefa-cupin otteluita. Hän on tuominnut myös vuosien 2006 ja 2010 MM-kilpailujen sekä vuoden 2008 EM- kilpailujen karsintaotteluita, mutta itse arvokilpailuissa hän ei ole vielä koskaan toistaiseksi toiminut erotuomarina. Hänet on kuitenkin esivalittu tuomitsemaan vuoden 2010 MM-kilpailuja.List of prospective 2010 FIFA World Cup referees Benquerença toimi erotuomarina 25. tammikuuta 2004 Benfican ja Vitória Guimarãesin välisessä ottelussa, jossa unkarilainen Miklós Fehér pyörtyi kesken ottelun ja menehtyi myöhemmin sairaalassa. == Lähteet == == Aiheesta muualla == * Esittely World Referee -sivustolla Luokka:Portugalilaiset jalkapallotuomarit Luokka:Vuonna 1969 syntyneet Luokka:Elävät henkilöt
Ship of Memories

Ship of Memories on alankomaalaisen Focus-yhtyeen vuonna 1976 julkaistu kokoelma-albumi, jonka materiaali koostuu ennenjulkaisemattomista kappaleista. Suurin osa niistä on äänitetty vuonna 1973. ==Kappalelista== ===LP-julkaisu=== ===CD-julkaisu=== Kannessa on valokuva saksalaisesta II maailmansodan aikaisesta Admiral Hipper -luokka raskaasta risteilijästä Admiral Hipperistä, jolle on palaamassa Arado Ar 196 -lentokone. ==Kokoonpano== *Thijs van Leer – laulu, kosketinsoittimet, urut, huilu, mellotron, klavinetti *Jan Akkerman – kitara, sitar *Bert Ruiter – bassokitara, laulu *Martijn Dresden – bassokitara raidalla 7 *Pierre van der Linden – rummut raidoilla 1-5 ja 9 *Hans Cleuver – rummut raidalla 7 *David Kemper – rummut raidoilla 6 ja 8 ==Lähteet== Luokka:Vuoden 1976 kokoelma-albumit Luokka:Focuksen albumit
Jenni Pääskysaari

Jenni Pääskysaari (s. 18. marraskuuta 1975 Vantaa) on suomalainen juontaja, kirjailija ja toimittaja. == Elämä ja ura == Vantaan Korsosta kotoisin oleva Pääsky­saari valmistui yli­oppilaaksi Kallion ilmaisu­taidon lukiosta, minkä jälkeen hän opiskeli radio­työtä Laajasalon opistossa. Hän tuli tunnetuksi radio­kanava Kiss FM:n aamu­juontajana, jona hän toimi 1990-luvun lopulla ja 2000-luvun alku­puolella. Hänen kanssaan kanavan aamu­lähetyksiä juonsivat Tuomas Enbuske ja Henkka Hyppönen. Pääsky­saari on juontanut radiossa YleQ:lla vuosina 2004 ja 2006 sekä Yle Puheessa vuonna 2014. Pääsky­saari on työskennellyt myös televisiossa. Hän juonsi vuosina 2002–2004 TV 1:llä keskustelu­ohjelmaa Yokotai ensin Heikki Ali-Hokan ja myöhemmin Pekka Lehtisen kanssa ja vuosina 2011–2013 MTV3:lla keskustelu­ohjelmaa Korkojen kera yhdessä Vappu Pimiän kanssa. Pääsky­saari on juontanut muun muassa MTV3:n ohjelmaa Ekotähdet, jota esitettiin vuosina 2008–2009, saman kanavan ohjelmaa Kadonneen jäljillä kolme tuotanto­kautta vuodesta 2009, AVAn pari­suhde­aiheista keskustelu­ohjelmaa 11 tapaa jättää nainen, jota esitettiin syksyllä 2012, ja MTV3:n musiikki­viihde­ohjelmaa Pop’n’Roll, jota on esitetty vuodesta 2015. Pääsky­saari on käsi­kirjoittajana ja juontaa MTV3:n paneeli­ohjelmaa Pitääkö olla huolissaan?, jonka esittäminen alkoi syksyllä 2016. Jenni Pääsky­saari on toiminut Ylen SuomiLoven juontajana yhdessä Mikko Leppi­lammen kanssa. Viidennellä kaudella Leppi­lammen tilalla uutena juontajana aloitti Mikko Kuustonen. Jenni Pääsky­saari jatkaa toisena juontajana. Juontajan ja toimittajan töiden lisäksi Pääsky­saari on työskennellyt televisio-ohjelmien tuottajana ja käsi­kirjoittajana. Hänen käsi­kirjoittamiinsa ohjelmiin kuuluvat TV1:n keväällä 2013 esittämä Totuus rakkaudesta ja MTV3:lla syksystä 2014 esitetty Posse. Syksyllä 2013 hän oli yksi Tanssii tähtien kanssa -tuomareista MTV3:n esittämän ohjelman kahdeksannella tuotanto­kaudella. Syksyllä 2012 hän oli vierailevana tuomarina Nelosen esittämän Dancen toisen tuotanto­kauden toisessa suorassa lähetyksessä. Pääsky­saari on kirjoittanut kolme nuorten tieto­kirjaa, tytöille suunnatut kirjat Kompassi : Jennin kirja sinulle (2002) ja Tyttö, sinä olet… (2015) sekä pojille suunnatun kirjan Poika, sinä olet… (2016). Kaikki kolme on kustantanut Otava. == Yksityiselämä == Pääsky­saari on naimisissa entisen juontaja­kollegansa Henkka Hyppösen kanssa. Heillä on kolme tytärtä. == Teokset == * * * * * * * == Lähteet == == Aiheesta muualla == * Luokka:Suomalaiset lasten- ja nuortenkirjailijat Luokka:Suomalaiset radiotoimittajat Luokka:Suomalaiset televisiojuontajat Luokka:Vuonna 1975 syntyneet Luokka:Elävät henkilöt
Dmitri Nadjožnyi

Dmitri Nikolajevitš Nadjožnyi (; 5. marraskuuta (J: 24. lokakuuta) 1873 Nižni Novgorod, Venäjän keisarikunta – 22. syyskuuta 1945 Moskova, Neuvostoliitto) oli venäläinen ja myöhemmin neuvostoliittolainen kenraali, joka toimi komentajana ensimmäisessä maailmansodassa ja Venäjän sisällissodassa. Nadjožnyi valmistui upseeriksi Pavlovin sotakoulusta 1894 ja suoritti Nikolain yleisesikunta-akatemian 1901. Hän osallistui Venäjän–Japanin sotaan ja oli 1913–1914 sotilasneuvonantajana Mongoliassa. Maailmansodan aikana hän toimi divisioonan- ja armeijakunnankomentajana ja yleni vuoteen 1917 mennessä kenraaliluutnantiksi. Lokakuussa 1917 Nadjožnyi nimitettiin Suomeen sijoitetun 42. armeijakunnan komentajaksi, missä tehtävässä hän oli myös Suomen sisällissodan aikana. Hän astui 1918 vapaaehtoisena uuden puna-armeijan palvelukseen. Venäjän sisällissodassa Nadjožnyi komensi marraskuusta 1918 helmikuuhun 1919 etelärintamaa ja sen jälkeen heinäkuuhun 1919 saakka länsirintamaa. Loka–marraskuussa 1919 hän komensi puna-armeijan 7. armeijaa, joka taisteli muun muassa Pohjois-Venäjän interventioon liittyen ympärysvaltoja vastaan pohjoisessa ja Nikolai Judenitšin komentamaa Luoteis- Venäjän armeijaa vastaan Petrogradin eteläpuolella. Venäjän sisällissodan jälkeen Nadjožnyi oli puna-armeijassa muun muassa jalkaväen tarkastajana. Hän toimi luennoitsijana Frunzen sotilasakatemiassa 1926–1933 ja Kirovin sotilaslääketieteellisessä akatemiassa 1933–1941. ==Aiheesta muualla== *Дмитрий Николаевич Надёжный Hronos Luokka:Venäläiset kenraalit Luokka:Neuvostoliittolaiset kenraalit Luokka:Suomen sisällissodan venäläiset Luokka:Vuonna 1873 syntyneet Luokka:Vuonna 1945 kuolleet
MetLife Stadium

MetLife Stadium on stadion East Rutherfordissa, New Jerseyn osavaltiossa, Yhdysvalloissa. Se kuuluu MetLife Sport Complexiin yhdessä Izod Center -areenan ja Meadowlands Racetrack -hevosurheiluradan kanssa. Tällä hetkellä stadionilla kotiottelunsa pelaa NFL-joukkueet New York Giants ja New York Jets. Stadionille mahtuu 82 500 katsojaa ja se on täten NFL:n toiseksi suurin stadion Landoverissa sijaitsevan FedEx Fieldin jälkeen. Stadion avattiin huhtikuussa 2010 nimellä New Meadowlands Stadium. Elokuussa 2011 stadion nimettiin uudelleen MetLife-vakuutusyhtiön mukaan 25 vuoden mittaisella sopimuksella. Stadionilla järjestettiin showpainin Wrestlemania 29 tapahtuma vuonna 2013. Seuraavan kerran Wrestlemania, järjestyksessään 35. järjestettiin stadionilla keväällä 2019. ==Katso myös== *Giants Stadium == Lähteet == == Aiheesta muualla == * MetLife Stadiumin verkkosivut Luokka:Yhdysvaltain jalkapallostadionit Luokka:Yhdysvaltain amerikkalaisen jalkapallon stadionit Luokka:New Jerseyn rakennukset ja rakennelmat Luokka:New Jerseyn urheilu
Ernest Hope-Carson

Ernest Hope-Carson oli Yhdistyneen kuningaskunnan maavoimien everstiluutnantti. Hope-Carson johti muun muassa panssarivaunuosastoa Venäjän sisällissodassa muun muassa Luoteis-Venäjän armeijan puolella. Hänen Luoteis- Venäjän armeijaan liittynyt yksikkönsä muodostettiin heinäkuussa 1919 Swanagessa. Yksikkö saapui Tallinnaan yöllä 6. elokuuta 1919. Yksikköön kuului 22 upseeria ja 26 sotilasta. Hope-Carsonin yksikkö osallistui muun muassa Pulkovon taistelun. Myöhemmin hän toimi Pohjois-Venäjän interventioon liittyen pohjoisessa. Palkitessaan Suomessa ja Baltiassa palvelleita kuningas Yrjö V myönsi Hope-Carsonille Distinguished Service Order -kunniamerkin vuonna 1920. Hope-Carson selosti kokemuksiaan Venäjän sisällissodasta seitsemässä artikkelissa Royal Tank Corps Journal -julkaisussa vuonna 1927. Yhteenveto tapahtumista on julkaistu teoksessa A Short History of The Royal Tank Corps (Gale & Polden Ltd, Aldershot).Baltic Defence Review 2/1999 Bullock 2003, Works in English and French, sivu 43 , lähteen mukaan artikkelit julkaistu vuosina 1926–1928 lehden numeroissa 8 ja 9, julkaisupaikka Bournemouth. ==Lähteet== * === Viitteet === Luokka:Brittiläiset sotilaat Luokka:Syntymävuosi puuttuu Luokka:Kuolinvuosi puuttuu
Pjotr Glazenap

Pjotr Vladimirovitš (von) Glazenap (; 1882–1951) toimi Luoteis-Venäjän armeijan toisena ja viimeisenä komentajana 28. marraskuuta 1919 – 21. tammikuuta 1920. Sitä ennen hän oli kunnostautunut pääasiassa syys-lokakuussa 1919 Pietaria vastaan suoritetun hyökkäyksen komentajana. Luokka:Venäläiset kenraalit Luokka:Venäjän sisällissodan valkoiset Luokka:Viron historia Luokka:Vuonna 1882 syntyneet Luokka:Vuonna 1951 kuolleet
Kyyhkyprioni

Kyyhkyprioni (Pachyptila desolata) on ulappaliitäjien heimoon kuuluva ulappalintu. Sen elinympäristö käsittää Etelämannerta ympäröivät saaret, muun muassa Etelä-Georgia ja Eteläiset Sandwichsaaret, Scott Island, Aucklandsaaret, Heard ja McDonaldinsaaret sekä Crozetsaaret, Kerguelen ja Macquariensaari. Sen populaation koko on noin 50 miljoonaa yksilöä. Lajista tunnetaan kolme alalajia. Johann Friedrich Gmelin kuvaili lajin holotyypin Kerguelenilta 1789.IBC ==Lähteet== Luokka:Ulappalinnut Luokka:Etelämantereen eläimistö
Zoltán Popovits

thumb|Popovitsin veistos A Nagy Könyv Unkarin Egerissä. Zoltán Popovits (s. 17. maaliskuuta 1940 Eger, Unkari) on unkarilais-suomalainen kuvanveistäjä. Hän on Budapestin Moholy-Nagyn taideyliopiston kunniatohtori (2007). Popovitsin perhe lähti Unkarista 1945 Etelä-Saksaan ja muutti myöhemmin Australian kautta Yhdysvaltoihin. Popovits opiskeli ensin Coloradon yliopistossa lentokonesuunnittelua ja sitten vuoteen 1963 arkkitehtuuria. Kuvanveistoa hän opiskeli 1963–1965 Kansas Cityn Art Institutessa. Hän tuli Fulbright-stipendillä Suomeen 1965 ja opiskeli Suomen Taideakatemian koulussa 1965–1966. Popovits jäi Suomeen, mutta on asunut 1990-luvun lopulta Unkarissa, ensin viisi vuotta vakituisesti ja sitten osittain. Vuodesta 1966 hän on pitänyt yksityisnäyttelyjä ja osallistunut ryhmänäyttelyihin niin Suomessa kuin ulkomaillakin. Popovits on tehnyt Helsinkiin useita julkisia veistoksia, muun muassa Forumin kauppakeskukseen, Rahakamarintorille Länsi-Pasilaan ja Itäkeskukseen. Hän suunnitellut myös koruja Lapponia-korulle. Arabian vieraileva taiteilija Popovits oli 1969–1971. ==Julkisia teoksia== * Keidas, 1985, graniitti, Forumin kauppakeskusKeidas (1), HAM Helsingin taidemuseo == Lähteet == ==Aiheesta muualla== * Luokka:Suomalaiset kuvanveistäjät Luokka:Unkarilaiset kuvanveistäjät Luokka:Suomenunkarilaiset henkilöt Luokka:Vuonna 1940 syntyneet Luokka:Elävät henkilöt
Leveänokkaprioni

Leveänokkaprioni (Pachyptila vittata) on ulappaliitäjien heimoon kuuluva ulappalintu. Sen kaksiosainen elinympäristö käsittää Uuden-Seelannin Eteläsaaren eteläosan ja Chathamsaaret, sekä Etelä-Atlantin Tristan da Cunhan ja Goughin. Populaation koko on noin 15 miljoonaa yksilöä. Johann Reinhold Forster kuvaili lajin holotyypin 1777.IBC ==Lähteet== Luokka:Ulappalinnut
Atlanta Motor Speedway

Atlanta Motor Speedway (vuosina 1960–1990 Atlanta International Speedway) on moottorirata Yhdysvalloissa. Se sijaitsee Hamptonissa Georgian osavaltiossa Atlantan eteläpuolella. Radassa on ovaaliosuus, joka on 2,48 km pitkä. Rata avattiin vuonna 1960, ja sen katsojakapasiteetti on 124 000 katsojaa. Atlanta Motor Speedwaylla ajetaan NASCAR-sarjan kolmea luokkaa, ja aiemmin on ajettu muun muassa Champ Caria. == Lähteet == == Aiheesta muualla == * Radan historiaa NASCAR.com-sivustolla Luokka:Yhdysvaltain moottoriradat Luokka:Champ Car -radat Luokka:NASCAR-radat
TELA

TELA tai Tela voi tarkoittaa seuraavia asioita: * Työeläkevakuuttajat TELA * Tela, kaupunki Hondurasissa * tela koneiden osana * maalaustela, maalaamisessa käytettävä tela * ajoneuvoissa telat, joiden päällä on telaketju
Ohutnokkaprioni

Ohutnokkaprioni (Pachyptila belcheri) on ulappaliitäjien heimoon kuuluva ulappalintu. Laji elää pesintäajan ulkopuolella eteläisten merten ulapoilla. Sen pesimäpaikkoja ovat Isla Noir Chilen Tulimaan länsipuolella, Falklandsaaret, Crozetsaaret ja Kerguelen. Ohutnokkaprionin populaation koko on noin 7 miljoonaa yksilöä. Gregory Mathews kuvaili lajin holotyypin Geelongista Victoriasta vuonna 1912.IBC ==Lähteet== Luokka:Ulappalinnut
Paksunokkaprioni

Paksunokkaprioni (Pachyptila crassirostris) on ulappaliitäjien heimoon kuuluva ulappalintu. Sen elinympäristö käsittää Uudelle-Seelannille kuuluvat Snaressaaret, Chathamsaaret, Aucklandsaaret ja Bountysaaret, sekä Australialle kuuluvat Heard ja McDonaldinsaaret. Sen populaation koko on 150 000–300 000 yksilöä. Lajista tunnetaan kaksi alalajia. Gregory Mathews kuvaili lajin holotyypin Bountysaarilta 1912.IBC ==Lähteet== Luokka:Ulappalinnut
Valtionpuisto

Valtionpuisto eli kruununpuisto oli alkuaan nimitys, joka tarkoitti sellaista valtionmaasta pelkästään valtion metsätalouden käyttöön erotettua aluetta, jolle ei saanut perustaa uudistiloja.Otavan iso tietosanakirja, Otava 1960–1965, hakusana valtionpuisto. Alkuperäisestä käyttötarkoituksesta luovuttiin melko pian, sillä vuoden 1886 metsälain muutoksen mukaan valtionpuistojakin voitiin luovuttaa asutukselle, mikäli asutus ei haitannut valtion metsätaloutta. Niihin voitiin perustaa kruununmetsätorppia ja vuokrapalstoja, jos niissä oli asutukseen ja maanviljelyyn sopivia alueita.Tietosanakirja, Tietosanakirja-osakeyhtiö 1909–1919, hakusana kruununmetsä.Asetus eräiden kruunun omistaman maan lajien luovuttamisesta yksityisille henkilöille, 25.1.1892. Kruununpuisto on valtionpuistoa varhaisempi nimitys, jota käytti esimerkiksi 1800-luvun lainsäädäntö. Se kuuluu aikaan, jolloin valtionmetsiäkin kutsuttiin kruununmetsiksi. Valtionpuistojen pinta-ala oli suurimmillaan 1916–1926, jolloin niitä oli noin 20 prosenttia valtionmetsien alasta. Valtionpuistoja ei perustettu enää vuoden 1921 jälkeen, jolloin ilmeni, että niitä oli käytettävä asutustoimintaan samoin kuin muutakin valtion maata.Uusi tietosanakirja, Tietosanakirja oy 1960–1966, hakusana kruununpuisto. Ne eivät enää 1960-luvulla eronneet hallinnollisesti tai käytöltään mitenkään muista valtionmetsistä. ==Lähteet== Luokka:Suomen metsätalouden historia Luokka:Suomen asutus- ja yhteiskuntahistoria
Sininokkaprioni

Sininokkaprioni (Pachyptila salvini) on ulappaliitäjien heimoon kuuluva ulappalintu. Sen elinympäristö käsittää eteläisellä Intian valtamerellä sijaitsevat Amsterdamsaaren ja Île Saint-Paulin, joilla pesii alalaji macgillivray, sekä Prinssi Edwardin saaret ja Crozetsaaret, joilla nimialalaji salvini pesii. Sen populaation koko on noin 12 miljoonaa yksilöä. Gregory Mathews kuvaili lajin holotyypin Marionsaarelta 1912.IBC ==Lähteet== Luokka:Ulappalinnut
Kriketin Euroopan-liiga 2009

Kriketin Euroopan liigassa pelattiin vuonna 2009 divisioonat 3, 4 ja 5. 3. divisioona pelattiin Espanjassa 31.8. – 5.9. 4. divisioona Kyproksella 8.–13.9. ja 5. divisioona Korfussa, Kreikassa 7.–12.9. ==3. divisioona== joukkue Ot. Vo NR/tie Häv NRR Pts ISR Man ESP BEL POR MLT align=left 5 4 0 1 1.11 8 81–80 7:10 47.5:43.4 109–110 10:6 47.4:42.5 119–116 9:10 49.4:38.5 114–112 5:10 17.5:46.4 263–90 6:10 50:45.2 Man-saari 5 4 0 1 0.98 8 211–111 10:10 49.1:28.3 111–110 3:9 33.3:27.1 187–122 8:10 50:40.5 191–188 4:10 43.2:49.4 align=left 5 3 0 2 0.56 6 209–206 5:10 48.1:47 175–176 10:8 45.5:49.5 294–91 9:10 50:34.3 align=left 5 2 0 3 -0.06 4 212–196 10:10 46.4:48.1 179–178 4:10 38.5:49 align=left 5 1 0 4 -1.04 2 187–188 10:3 43:41.2 align=left 5 1 0 4 -1.73 2 Israel nousi 2. divisioonaan voitettuaan karsinnoissa Kroatian 97/4/20.3 – 96/9/36 Malta putosi 4. divisioonaan. ==4. divisioona== joukkue Ot. Vo NR/tie Häv NRR Pts CYP SUI AUT LUX FIN SLO align=left 5 4 0 1 2.26 8 277–172 8:10 50:40.3 117–118 10:5 43.2:44.3 114–111 1:10 23:47.2 193–99 10:10 47.4:31.2 360–128 4:10 50:46.2 align=left 5 4 0 1 2.11 8 239–163 10:10 49.1:36.5 89–88 6:10 15.1:38.3 116–113 8:10 29.4:43.5 330–48 10:10 50:33.3 align=left 5 4 0 1 1.12 8 143–142 9:10 39.4:49.2 264–147 10:10 47.5:44 74–72 2:10 7:40.1 align=left 5 2 0 3 -0.74 4 185–184 6:10 48.4:47.3 225–126 10:10 48.3:43.5 align=left 5 1 0 4 -0.52 2 233–66 7:10 50:38.4 align=left 5 0 0 5 -4.14 0 Kypros nousi 3. divisioonaan Slovenia putosi 5. divisioonaan. ==5. divisioona== joukkue Ot. Vo NR/tie Häv NRR Pts GRE SWE CZE BUL EST TUR align=left 5 5 0 0 2.61 10 141–137 7:10 49.3:44.1 135–133 3:10 23.4:40.2 184–92 10:10 48.5:29.4 301–82 7:10 50:24.1 299–90 9:10 50:26.1 align=left 5 4 0 1 2.43 8 348–125 9:10 50:31.5 90–88 2:10 17.2:36.1 146–72 10:10 38:20.4 42–41 2:10 10:21.3 Tšekki 5 3 0 2 -0.70 6 125–123 8:10 34.4:27.4 231–150 9:10 50:36.1 150–129 10:10 47.5:49.4 align=left 5 1 0 4 -1.35 2 92–91 6:10 34:40.5 48–50 10:1 18.4:14.3 align=left 5 1 0 4 -1.48 2 115–114 4:10 22.2:39 align=left 5 1 0 4 -1.60 2 Kreikka nousi 4. divisioonaan. Ottelutuloksissa lihavoitu aloitti sisällä. Toisessa rivissä palot ja kolmannessa käytetyt syöttövuorot (overs). ==Katso myös== * Divisioonat ja Ranking ==Lähteet== * http://www.icc- europe.org/ECC/DATABASE/2009/TOURNAMENTS/EURODIV3/index.shtml * http://www.icc-europe.org/ECC/DATABASE/2009/TOURNAMENTS/EURODIV4/index.shtml * http://www.icc-europe.org/ECC/DATABASE/2009/TOURNAMENTS/EURODIV5/index.shtml Luokka:Kriketin Euroopan-liiga Luokka:Vuoden 2009 kriketti
Pitkäsiipiviistäjä

Pitkäsiipiviistäjä (Pterodroma macroptera) on ulappaliitäjien heimoon kuuluva valtamerilintu. Sen elinympäristö käsittää Atlantin ja Intian valtameren eteläisiä saaria Tristan da Cunhasta Kerguelenille ja Lounais-Australiaan. Alalaji gouldi pesii Uuden-Seelannin Pohjoissaarella. Populaation koko on 1,5 miljoonaa yksilöä. Andrew Smith kuvaili lajin holotyypin Afrikan eteläkärjen merialueelta 1840.IBC == Lähteet == Luokka:Ulappalinnut
Oskar Kallas

Oskar Philipp Kallas (25. lokakuuta 1868 Kaarma, Viro – 26. tammikuuta 1946 Tukholma, Ruotsi) oli virolainen diplomaatti, sekä kielen- ja kansanrunouden tutkija. Kallaksen puoliso vuodesta 1900 alkaen oli suomalainen kirjailija Aino Kallas.Estonian literary Magazine – The marriage of Aino and Oskar Kallas . Oskar Kallaksen vanhemmat olivat lukkari Mihkel Kallas ja Wilhelmine Allas. Nuorena Kallas auttoi Jakob Hurtia kokoamaan virolaisesta runouden kokoelman. Kallas opiskeli vuosina 1887–1892 Tarton yliopistossa klassillista filologiaa ja 1892–1893 Helsingin yliopistossa suomalais-ugrilaisia kieliä, ja vuonna 1901 hän väitteli filosofian tohtoriksi. Tartossa opiskellessaan hän oli aktiivinen virolaisissa nationalistisissa järjestöissä ja oli muun muassa tulevan Viron valtiopäämiehen Jaan Tõnissonin ystävä. He perustivat myöhemmin yhdessä Postimees-sanomalehden. Kallas oli Pietarin yliopiston dosenttina 1901–1903. Hän toimi vuodesta 1903 Postimees-lehden toimittajana ja Tarton lukion opettajana. Kallasista tuli 1906 juuri perustetun Tarton tyttökoulun rehtori. Hän oli vuonna 1909 mukana perustamassa Viron kansallismuseota. Kansatieteellisesti Kallas on tunnettu erityisesti lutsien ja leivujen tutkimuksesta. Viron itsenäistyttyä hän toimi Viron lähettiläänä Suomessa 1918–1922 ja Britanniassa 1922–1934 ja jäi tehtävästä eläkkeelle vuonna 1934. Neuvostoliiton miehitettyä Viron Kallas lähti perheineen pakoon Ruotsiin, jossa hän kuoli 26. tammikuuta 1946. Hänen tuhkansa on haudattu Helsinkiin.Viron suurlähetystö – Oskar KallasYlioppilasmatrikkeli 1853–1899 : Oskar Kallas Kallakset rakensivat Tarttoon (Raja 31a) huvilan, jossa he asuivat 1914–1918. Rakennus on yhä olemassa, huonokuntoisena. Rakennus on tyyliltään uusklassinen, ja sen suunnitteli suomalainen arkkitehti Walter Thomé. Sen omistaa rakennusyhtiö Nordecon.Kaja Kunnas: Katossa reikä ja kellarissa vettä hs.fi 20.9.2017 == Teoksia == * Die Wiederholungslieder der estnischen Volkspoesie 1, Folkloristische Untersuchung, väitöskirja. Suomalais-ugrilaisen seuran toimituksia 16, 1. Finsk-ugriska sällskapet, Helsingfors 1901 * Kraasna maarahvas. Soome Kirjanduse Seltsi, Helsinki 1903 * Virolaisten kansansävelmäin keräyksestä. Helsinki 1921 ==Lähteet== Luokka:Virolaiset kielitieteilijät Luokka:Virolaiset poliitikot Luokka:Virolaiset urheiluvaikuttajat Luokka:Ruotsin virolaiset Luokka:Virolaiset diplomaatit Luokka:Vuonna 1868 syntyneet Luokka:Vuonna 1946 kuolleet
Masahiko Kimura

Masahiko Kimura (10. syyskuuta 1917 – 18. huhtikuuta 1993) oli japanilainen judoka, jota pidetään yhtenä kaikkien aikojen merkittävimmistä judokoista. Kimurasta tuli vuonna 1935 nuorin 5. danin mustan vyön saanut judoka 18-vuotiaana. Hän kärsi urallaan ainoastaan neljä tappiota, jotka kaikki tulivat 1935. Hän voitti Japanin avoimen sarjan mestaruuden 1937 ja säilyi voittamattomana koko 13 vuoden uransa ajan. Kimura ryhtyi tämän jälkeen ammattilaispainijaksi ja -judokaksi. Hän voitti muun muassa kuuluisassa kutsuottelussa 1951 brasilialaisen jujutsun kehittäjän Hélio Gracien käyttämällä Gyaku Ude-Garami-käsilukkotekniikkaa. Tämän vuoksi tätä tekniikkaa kutsutaan brasilialaisessa jujutsussa nykyään Kimuraksi. Kimuran vyöarvoksi jäi 7. dan hänen riitauduttua Kōdōkanin kanssa muun muassa ammattilaispainijaksi ryhtymisen johdosta. Kimura kuoli keuhkosyöpään 75-vuotiaana. == Lähteet == Luokka:Japanilaiset judokat Luokka:Vuonna 1917 syntyneet Luokka:Vuonna 1993 kuolleet
Ennakkopäätös

Ennakkopäätös tai ennakkoratkaisu eli prejudikaatti on ylimmän oikeusasteen antama tuomio tai päätös, joka antaa ohjeen siitä, miten tietty lainsoveltamiskysymys olisi vastaisuudessa ratkaistava. Ennakkopäätökset kuuluvat niin kutsuttuihin heikosti velvoittaviin oikeuslähteisiin, mutta suomalaisessa oikeuskäytännössä alemmat tuomioistuimet yleensä noudattavat korkeimman oikeuden linjaa. Ennakkoratkaisut voidaan jakaa deklaratorisiin ja demonstratiivisiin. Deklaratorinen prejudikaatti voidaan rinnastaa lain säännöksiin, ja se on melko yksiselitteinen. Demonstratiivinen prejudikaatti ei niinkään anna yksiselitteistä ratkaisuohjetta, vaan siitä voidaan laintulkinnassa poimia seikkoja, joilla voi olla vastaisuudessa merkitystä, kun ratkaistaan samantyyppistä asiaa. ==Prosessioikeus== Ennakkopäätökseksi tai ennakkoratkaisuksi kutsutaan prosessioikeudessa ylimpien tuomioistuinten julkaisemia ratkaisuja, joilla on tarkoitus ohjata oikeuskäytäntöä vastaavissa tapauksissa. Esimerkiksi Suomen korkein oikeus myöntää suurimman osan valitusluvista ennakkopäätösperusteella, eli asiassa on tarkoitus antaa muita lainkäyttäjiä ohjaava päätös uudesta tai epäselvästä oikeuskysymyksestä. Ennakkopäätöksiä annetaan yleensä sellaisissa asioissa, joissa lait ja asetukset eivät anna selvää vastausta oikeuskysymykseen tai ne ovat sisällöltään tulkinnanvaraisia. ==Lähteet== Luokka:Prosessioikeus
RE85

thumb|300px|St1:n RE85:a myyvä asema Helsingin Suutarilassa. RE85 (aiemmin Refuel) on St1 Oy:n valmistama liikenteen polttoaine Suomessa. Tuote sisältää suomalaisesta biojätteestä tehtyä etanolia yleensä 80–85 % ja loput ovat bensiinin eri komponentteja, joilla varmistetaan muun muassa hyvä kylmäkäynnistyminen. E85-polttoainesekoituksissa on etanolia enintään 85 prosenttia, etanolipitoisuuden määrä vaihtelee raaka-aineiden saatavuuden mukaan. RE85-polttoaineessa alkoholipitoisuus voi vaihdella välillä 70-85 tilavuusprosentin välillä. Suomalaisen raaka-ainepohjan ansioista tuotteelle on myönnetty Suomalaisen Työn Liiton Avainlipputunnus ja se on kehitetty Suomen oloihin sopivaksi yhteistyössä VTT:n kanssa. == Päästöt ja soveltuvat ajoneuvot == RE85 vähentää fossiilisia CO2-päästöjä jopa 80%.VTT ja St1 kehittävät uutta vähäpäästöistä liikennepolttoainetta, VTT Tuotetta ei voi käyttää tavallisissa bensiini- tai diesel-autoissa. Tuote soveltuu niin sanottuihin flexifuel-ajoneuvoihin. Auto on samanhintainen ja muutenkin samanlainen kuin vastaava bensiinimalli. Flexifuel-malleja myy Suomessa jo useampi automerkki. Vanhoihin bensiinimoottorilla varustettuihin ajoneuvoihin voidaan asentaa flexifuel-muutossarja, joka mahdollistaa etanolin käytön myös niissä. == Jakelu == RE85:n jakelu aloitettiin pääkaupunkiseudulla 1. huhtikuuta 2009. Vuonna 2011 tuotteen jakelua laajennettiin valtakunnalliseksi, noin 30 asemalle. == Katso myös == *Bioetanoli == Lähteet == == Aiheesta muualla == * RE85 - Jätepohjainen biopolttoaine St1:n sivustolla * St1 RE85-asemahaku Luokka:Polttoaineet Luokka:St1
Valkopääviistäjä

Valkopääviistäjä (Pterodroma lessonii) on ulappaliitäjien heimoon kuuluva valtamerilintu. Sen elinympäristö käsittää Uuden-Seelannin alueen Macquariensaaren, Aucklandsaaren, Antipodisaaret ja mahdollisesti Campbellsaaret, sekä eteläisen Intian valtameren Crozetsaaret, Kerguelenin ja todennäköisesti myös Prinssi Edwardin saaret. Populaation koko on noin 600 000 yksilöä. Prosper Garnot kuvaili lajin holotyypin 1826.IBC == Lähteet == Luokka:Ulappalinnut
Valkovatsaviistäjä

Valkovatsaviistäjä (Pterodroma incerta) on ulappaliitäjien heimoon kuuluva valtamerilintu. Se elää Atlantin eteläosassa ja pesii vain Tristan da Cunhan saariryhmän Tristanin ja Goughin saarilla. Populaation koko on noin viisi miljoonaa yksilöä. Pesimäajan ulkopuolella valkovatsaviistäjät vaeltelevat eteläisellä Atlantilla Etelä-Amerikan ja Afrikan välillä. Hermann Schlegel kuvaili lajin holotyypin vuonna 1863.IBC == Lähteet == Luokka:Ulappalinnut Luokka:Uhanalaiset linnut
Scimitar

Scimitar tarkoittaa seuraavia asioita: * Scimitar, Ubisoftin pelimoottori *FV107 Scimitar, panssarivaunu == Britannian kuninkaallinen laivasto == * HMS Scimitar (H21), Amiraliteetin S-luokan hävittäjä * HMS Scimitar (P271), Scimitar-luokan partiovene * HMS Scimitar (P284), Scimitar-luokan partiovene * Supermarine Scimitar, laivaston ilmavoimien hävittäjäkone 1950-1960-luvuilla
Elizabeth Bishop

Elizabeth Bishop (8. helmikuuta 1911 Worcester, Massachusetts, Yhdysvallat – 6. lokakuuta 1979 Boston, Yhdysvallat) oli yhdysvaltalainen runoilija ja prosaisti. Hänelle myönnettiin vuonna 1956 runouden Pulitzer-palkinto. Häntä pidetään yhtenä 1900-luvun tärkeimmistä ja arvostetuimmista yhdysvaltalaisista runoilijoista. Bishopin lapsuus oli hankala, isä kuoli ja äidillä oli mielenterveyden ongelmia. Bishop valmistui Vassar Collegesta 1934. Hän asui 16 vuotta Brasiliassa, mikä näkyy runokokoelmassa Questions of Travel (1965). Hän sai Pulitzer-palkinnon teoksesta Poems: North & South – A Cold Spring (1955). Bishopin runoja on julkaistu suomeksi kokoelmassa Matkakysymyksiä. Se sisältää kokonaan Bishopin viimeisen kokoelman Geography III ja lisäksi valikoiman runoja eri kokoelmista 1940-luvulta 1970-luvun loppuun.Matkakysymyksiä, Kirjasampo.fi, viitattu 4.1.2021 ==Suomennettu tuotanto== * Matkakysymyksiä; runot valikoinut ja suomentanut Helena Sinervo. WSOY 1997. ISBN 951-0-21680-1 * Ainoa taito, runo, suom. Risto Ahti. Antologiassa Maailman runosydän, toim. Hannu Tarmio ja Janne Tarmio, WSOY Helsinki 1998 ISBN 951-0-22134-1 ==Lähteet== ==Aiheesta muualla== * Elizabeth Bishop Poetry Foundationin sivuilla * Open Yale Courses: Lecture on Elizabeth Bishop * Elizabeth Bishopin runoja Poemhunter.comissa * The Elizabeth Bishop Papers at Washington University in St. Louis Luokka:Yhdysvaltalaiset runoilijat Luokka:Kirjallisuuden Pulitzer-palkinnon saaneet Luokka:Vuonna 1911 syntyneet Luokka:Vuonna 1979 kuolleet
Hawaiian Airlines

Hawaiian Airlines (havaijiksi:Hui Mokulele o Hawaiʻi) on yhdysvaltalainen vuonna 1929 nimellä Inter-Island Airways perustettu lentoyhtiö. Se on Havaijin osavaltion suurin ja Yhdysvaltain kolmanneksitoista suurin lentoyhtiö matkustajamäärillä mitattuna. Yhtiön laivasto koostuu Boeingin ja Airbusin koneista, joilla se lentää 19 kohteeseen manner-Yhdysvalloissa, Oseaniassa, Aasiassa ja Havaijilla. Hawaiian Airlinesin emoyhtiö Hawaiian Holdings Inc. on listattu Nasdaq-pörssiin. Yhtiöllä oli vuoden 2009 lopussa 3 844 työntekijää. Hawaiian Airlinesin liikevaihto oli vuonna 2009 noin 1,18 miljardia dollaria. Yhtiön pääkonttori sijaitsee Honolulussa. Vuonna 2023 Hawaiian Airlines ilmoitti, että se yhdistyy Alaska Airlinesin kanssa. == Laivasto == Laivaston keski-ikä tammikuussa 2023 on 11,5 vuotta. Hawaiian Airlinesin laivasto Konetyyppi Lukumäärä Tilauksia Huomautuksia Airbus A321neo 18 — Airbus A330-200 24 — Boeing 717-200 19 — Boeing 787-9 Dreamliner — 12 Saapuu laivastoon vuonna 2023. Yhteensä 61 12 ==Lähteet== ==Aiheesta muualla== *Yhtiön omat sivut Luokka:Yhdysvaltalaiset lentoyhtiöt
Metro 2033 (videopeli)

Metro 2033 on 4A Gamesin kehittämä ja THQ:n julkaisema ensimmäisen persoonan ammunta- ja selviytymiskauhupeli. Peli julkaistiin vuonna 2010 Microsoft Windowsille ja Xbox 360:lle sekä vuonna 2014 PlayStation 4:lle, Xbox Onelle, Linuxille ja OS X:lle. Metro 2033 perustuu venäläiskirjailija Dmitri Gluhovskin samannimiseen tieteisromaaniin. Peli sai vuonna 2013 jatko-osan Metro: Last Light. Vuonna 2014 sarjan kaksi ensimmäistä osaa julkaistiin päivitettyinä Redux-versioina. == Pelaaminen == Metro 2033 yhdistää ammunta- ja hiiviskelykohtia. Missään vaiheessa hiiviskely ei kuitenkaan ole pakollista. Pelimaailma ei ole avoin, vaan erittäin lineaarinen. Pelin tekoäly pystyy heittämään putkipommeja, suojautumaan ja perääntymään pelaajan lähestyessä. == Juoni == === Hahmot === *Artyom on pelin protagonisti. Hän syntyi hieman ennen ydinsotaa ja on asunut lähes koko elämänsä metrotunnelissa. Hänestä tulee tuorein jäsen sotilaiden joukkoon. Artyom kykenee kommunikoimaan mustien kanssa. *Miller on sotilasarmeijan eversti ja johtaja. *Ulman on yksi armeijan ylempiarvoisimpia komentajia. *Hunter on parhaimpia ihmiskunnan sotilaita, Artyomin esikuva ja innoittaja seikkailulleen. Katoaa tehtävässä pelin alussa. *Pavel on Ulmanin tapaan ylempiarvoinen sotilas Metron armeijasta. Hän auttaa Artyomia etenemään vaunulla tunneleissa, ja räjäyttää itsensä ja mutatoituneita rottia pelastaakseen Artyomin. *"Bourbon" on alkoholisoitunut, pätevä sotilas, joka auttaa Artyomia eteenpäin tehtävässään. Hänet ammutaan. *Khan on mystinen kulkuri, joka ilmaantuu Artyomin luo lähes heti Bourbonin kuoltua. Tietää paljon uuden maailman ilmiöistä. ===Tarina=== Vuonna 2013 käytävä ydinsota tuhoaa miltei kaiken elollisen maapallolta ja muuttaa planeetan joutomaaksi aiheuttamalla ydintalven ja tekemällä ihmiselämän mahdottomaksi. Noin 40 000 ihmistä onnistuu kuitenkin pakenemaan suojaan Moskovan metrotunneleihin. Vuoteen 2033 mennessä metrotunnelit ovat kehittyneet tuhansien ihmisten kodiksi. Nuori 20-vuotias mies Artyom saa tehtäväkseen tuhota ihmiskunnan rippeiden suurimman uhan, Mustat (), jotka pystyvät vaikuttamaan ihmismieleen ja saamaan parhaimminkin varustetun sotilaan järjiltään. Artyomilla on kuitenkin harvinainen kyky saada yhteys Mustiin, ja hän lähtee ystäviensä avulla matkustamaan kohti Polista, metron keskusta, ja varoittamaan ihmisiä suuresta uhasta. == Vastaanotto == Peli on saanut GameSpotin arvostelussa arvosanaksi 8.0/10. == Lähteet == == Aiheesta muualla == * Luokka:2030-luvulle sijoittuvat videopelit Luokka:Vuoden 2010 videopelit Luokka:Ensimmäisen persoonan ammuntapelit Luokka:Selviytymiskauhupelit Luokka:Windows-pelit Luokka:Xbox 360 -pelit Luokka:PlayStation 4 -pelit Luokka:Xbox One -pelit Luokka:Linux-pelit Luokka:Mac OS -pelit Luokka:Seulonnan keskeiset artikkelit Luokka:Kirjoihin perustuvat videopelit
Ned Washington

Ned Washington (15. elokuuta 1901 – 20. joulukuuta 1976) oli yhdysvaltalainen pop- ja elokuvamusiikin sanoittaja. Hän kirjoitti yhteistyökumppaneidensa kuten Victor Youngin ja Dmitri Tjomkinin kanssa lukuisia hittikappaleita ja sai uransa aikana 12 Oscar-ehdokkuutta voittaen palkinnon kolme kertaa. == Ura == Washingtonin ura alkoi vuonna 1922 vaudeville-MC:nä. Myöhemmin hän alkoi toimia esiintyjien agenttina ja kirjoittaa lauluja. Ensimmäiset kappaleensa Washington sai näytelmään Vanities of 1928, ja ensimmäinen hitti tuli Victor Youngin säveltämästä ”Can’t We Talk It Over” -kappaleesta vuonna 1931. Youngista tuli Washingtonin uran pääyhteistyökumppani, ja nämä kirjoittivat yhdessä muun muassa standardeiksi muodostuneet kappaleet ”I Don't Stand a Ghost of a Chance with You” (1933), ”Stella by Starlight” (1944) ja ”My Foolish Heart” (1949). Washington muutti vuonna 1934 Hollywoodiin ja sanoitti musiikkia MGM:n, Paramountin ja Disneyn elokuviin. Hollywoodissa syntyivät hänen suurimmat hittinsä; ensimmäisenä listoille nousi vuonna 1938 Hoagy Carmichaelin säveltämä ”The Nearness of You”. Vuoden 1940 elokuva Pinocchio toi Washingtonille Oscar-palkinnot parhaasta musiikista ja parhaasta laulusta kappaleella ”When You Wish Upon a Star” (”Tähti toiveen toteuttaa”). Washington sanoitti musiikin myös elokuviin Dumbo (1941), Kenelle kellot soivat (1943), Vihreän delfiinin maa (1947) sekä Leppymättömät (1960). Yhteistyössä Dmitri Tjomkinin kanssa Washington kirjoitti useita suursuosioon nousseita kappaleita. Vuoden 1952 elokuvaan Sheriffi kirjoitettu kappale ”High Noon (Do Not Forsake Me, Oh My Darlin’)” toi kaksikolle parhaan laulun Oscar- palkinnon. Muita Tjomkinin ja Washingtonin hittejä olivat ”Return to Paradise”, ”The High and the Mighty” (molemmat 1954), ”Wild Is the Wind” (1956) sekä tunnusmusiikki tv-sarjaan Lännen tie (Rawhide). == Tunnettuja kappaleita == * ”I Don't Stand a Ghost of a Chance with You” (säv. Victor Young, 1932) * ”When You Wish upon a Star” (säv. Leigh Harline, 1940) * ”Stella by Starlight” (säv. Young, 1944) * ”On Green Dolphin Street” (säv. Bronisław Kaper, 1947) * ”My Foolish Heart” (säv. Young, 1950) * ”High Noon (Do Not Forsake Me, Oh My Darlin’)” (säv. Dmitri Tjomkin, 1952) * ”Rawhide” (säv. Tjomkin, 1958) == Lähteet== Luokka:Yhdysvaltalaiset sanoittajat Luokka:Oscar-palkinnon saajat Luokka:Vuonna 1901 syntyneet Luokka:Vuonna 1976 kuolleet Luokka:Songwriters Hall of Fame
Etyylipropionaatti

Etyylipropionaatti eli etyylipropanaatti (CH3CH2COOCH2CH3) on propaanihapon ja etanolin esteri. Se on väritöntä veteen niukasti liukenevaa nestettä, mutta liukenee kaikissa suhteissa etanoliin ja dietyylieetteriin sekä näitä vähäisemmässä määrin asetoniin. Sillä on ananaksen tai rommin kaltainen tuoksu ja sitä esiintyy eräissä hedelmissä ja alkoholijuomissa. Etyylipropionaattia käytetään muun muassa liuottimena. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Valmistus == Etyylipropionaattia voidaan valmistaa teollisesti korkeassa paineessa ja 180–300 °C lämpötilassa Käyttäen lähtöaineina eteeniä, hiilimonoksidia ja etanolia. Katalyyttinä voidaan käyttää koboltin, nikkelin tai raudan halogeeniyhdisteitä. Metalleita suurin katalyyttinen aktiivisuus on koboltilla. Etyylipropionaattia voidaan valmistaa myös käyttämällä hyväksi Bacillus coagulans -bakteerin lipaasientsyymiä. Entsyymi katalysoi etanolin ja propaanihapon esteröitymisreaktiota hydrogeelialustalla. Menetelmällä on päästy jopa yli 80% esteröitymiseen. == Käyttö == Etyylipropionaattia voidaan käytetään elintarvikkeissa ja hajusteissa sen hedelmäisen tuoksun vuoksi. Etyylipropionaattia voidaan käyttää muiden yhdisteiden, kuten lääke- ja väriaineiden valmistukseen. Se liuottaa selluloosaestereitä ja monia vahoja, joten sitä käytetään myös liuottimena. == Katso myös == *Propionaatti *Metyylipropionaatti *Propyylipropionaatti == Lähteet == == Aiheesta muualla == *Human Metabolome Database (HMDB): Ethyl propionate *Food Component Database (FooDB): Ethyl propionate *ChemBlink: Ethyl propionate *Pherobase: Floral Compound - ethyl propionate *Pherobase: Semiochemical - ethyl propionate Luokka:Esterit
Maksim Vasiljev

Maksim Vladimirovitš Vasiljev (, s. 31. tammikuuta 1987 Leningrad, Venäjän SFNT, Neuvostoliitto) on venäläinen jalkapalloilija, joka Venäjän 1. divisioonassa pelaavaa Baltika Kaliningradia. Hän on pelipaikaltaan keskuspuolustaja. Vasiljev on pietarilaisen Smena-jalkapalloakatemian kasvatti. Ammattilaisurallaan hän on pelannut aiemmin Venäjän 2. divisioonan Volga Nižni Novgorodissa ja Valko-Venäjän korkeimman liigan Torpedo Žodinossa. Suomeen ja Jaroon hän saapui tammikuussa 2010, ja helmikuussa hän teki seuran kanssa kolmevuotisen sopimuksen. == Lähteet == == Aiheesta muualla == * Maksim Vasiljevin esittely Jaron sivustolla * Maksim Vasiljevin esittely Veikkausliigan sivustolla Luokka:Venäläiset jalkapalloilijat Luokka:Vuonna 1987 syntyneet Luokka:Elävät henkilöt